
E L Ő T E R J E S Z T É S

Sülysáp Város Önkormányzata Képviselő-testületének
2018. december 12-én tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2018. (XII. 12.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.
Határidő: azonnal

Felelős: polgármester

polgármester
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2018. november 21-ei ülése óta 3 képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Határozat tárgya
	Határidő
	Állapot

	171/2018.
	2018.10.18.
	Pályázat kiírása a Wass Albert Művelődési Központ és Könyvtár intézményvezetői (magasabb vezető) beosztására
	2018.12.12.
	Végrehajtva

	178/2018.
	2018.10.18.
	Az I. és a III. sz. háziorvosi rendelő előtti parkoló rendezése
	2018.12.10.
	Folyamatban

	184/2018
	2018.11.21
	MTZ 1025.3 típusú traktor beszerzése
	2018.11.30
	Végrehajtva


II. Tájékoztató az előző ülés óta történt fontosabb eseményekről
November 27-e a Véradók Napja. Az emléknap kapcsán Budapesten szervezett országos rendezvényen a Sülysápi Polgármesteri Hivatal „Véradóbarát munkahely” címet kapott. A cím odaítélése során minden bizonnyal szerepet játszott önkormányzatunk azon döntése is, hogy plusz szabadság illeti meg azon dolgozókat, akik véradáson vesznek rész, ebből kifolyólag a polgármesteri hivatalban ilyen magas a véradók aránya.
A Véradók Napja alkalmából december 2-án a Magyar Vöröskereszt Sülysápi Szervezete jóvoltából helyben is sor került egy szép ünnepségre. Ajándékcsomagot és emléklapot vehettek át azok a sülysápi rendszeres véradók, aki 20-25-30 vagy akár 70 véradáson vannak már túl. A legtöbb (70) alkalommal vért adó számára járó ajándékcsomag és emléklap tulajdonosa képviselőtársunk, Farkas Ferenc, akinek ezúton is kifejezzük elismerésünket.

November 29-én aláírtuk az MTZ traktor megvásárlásra irányuló szerződést, ami végül kisebb kiadással járt, mint amiről előzetesen döntöttünk. Ugyanis az Agrárminisztérium által kiadott állásfoglalás szerint a pályázatban elszámolhatók azok az MTZ traktorok is, amelyeknek az első forgalomba helyezése nem Magyarországon történt, de először kerületek fogalomba Magyarországon és a forgalomba-helyezési eljárás során a közlekedési hatóság jegyzőkönyvben rögzítette a gép munkaóraszámát, amiből egyértelműen kiderül, hogy újként került értékesítésre. Ennek értelmében egy MTZ 892.2 típusú gép beszerzésére került sor, mely 95 lóerős és 7,5 millió forint + áfa a vételára. A gép december közepéig megérkezik a sülysápi szállítási címre.

Mint emlékezetes, a Dózsa György utcai óvoda felújítására vonatkozó közbeszerzési eljárás a napokban lezárult, így már megkezdődhettek a kivitelezési munkák. Az óvodáscsoportok áthelyezése különösebb probléma nélkül, rendben megtörtént. A felújítási munkálatok egyelőre jó ütemben haladnak, azonban a visszaköltözés dátumáról korai lenne még nyilatkozni.

